Esa-Pekka Salonen

Esa-Pekka Salonen (sündinud 30. juunil 1958 Helsingis) on soome dirigent ja helilooja, kahe Grammy auhinna (2009 ja 2025) laureaat.Esa-Pekka Salonen Grammy auhindade kodulehel. Vaadatud 14.10.2025.

Salonen on õppinud aastatel 1973–1980 Sibeliuse Akadeemias metsasarve, kompositsiooni ja orkestrijuhtimist.

Salonen sai rahvusvaheliselt tuntuks 1983. aastal, kui ta juhatas Londoni Filharmooniaorkestrit. Aastatel 1984–1995 oli ta Rootsi Raadio sümfooniaorkestri peadirigent, 1992–2008 Los Angelese sümfooniaorkestri peadirigent ja kunstiline juht ning 2008–2021 Londoni Filharmooniaorkestri peadirigent.

Alates 2020. aastast on ta San Francisco Sümfooniaorkestri muusikajuht.

Ta on nimetatud Los Angelese Filharmooniaorkestri kunstiliseks juhiks ka aastateks 2026–2027 ning Pariisi Filharmoonia loovuse ja innovatsiooni osakonna juhatajaks ja Pariisi Orkestri peadirigendiks aastateks 2027–2028.Tutvustus Esa-Pekka Saloneni kodulehel. Vaadatud 14.10.2025.

Heliloojana on Salonen loonud mitmeid teoseid orkestrile ja kammeransamblitele. Tema tuntumad teosed on näiteks "L.A. Variations", "Violin Concerto" ja "Karawane".

Salonen on 2002. aastal asutatud rahvusvahelise muusikafestivali Baltic Sea Festival kaasasutaja ning oli kuni 2018. aastani selle festivali kunstiline juht.Tutvustus Esa-Pekka Saloneni kodulehel. Vaadatud 14.10.2025.The 20th Baltic Sea Festival Focuses on Music and Education news.cision.com, 07.04.2022.

Tunnustus
1992. aastal sai ta Soome riikliku teenetemärgi Pro Finlandia. 2020. aastal anti talle Briti impeeriumi ordu rüütelkomandöri aunimetus (KBE). 2024. aastal pälvis ta rahvusvahelise Polari muusikaauhinna.

Ta on pälvinud kaks Grammy auhinda (2009 ja 2025).Esa-Pekka Salonen Grammy auhindade kodulehel. Vaadatud 14.10.2025.

 Viited 

 Välislingid 
Esa-Pekka Saloneni koduleht

Kategooria:Soome dirigendid
Kategooria:Soome heliloojad
Kategooria:Sündinud 1958